It is currently Sat 19 Jan 2019, 13:13
Mushroom 1016946.jpg (225.69 KiB) Viewed 77 times
PRISONERS OF CHRISTMAS_SNY0599-Edit.jpg (231.64 KiB) Viewed 40 times SAKP moet ANC-vennoot bly, sê Blade | Maroela Media
Blade Nzimande, algemene sekretaris van die SAKP (Foto: Zanele Zulu/African News Agency/ANA)
Met die SAKP se spesiale kongres in Kempton Park sopas verby die halfpadmerk, het daar nog dadels gekom van dié party se voorgenome grondvlak-opstand teen Blade Nzimande, die SAKP se sekretaris-generaal, en teen die ANC.
Nzimande het dit trouens duidelik gemaak dat hy geen toekoms vir die SAKP sien buite ŉ vennootskap met die ANC nie, en het dit as die SAKP se doel en doelwit gestel om die ANC te herstel en sover moontlik te versterk.
Hy is al 21 jaar lank die algemene sekretaris (in praktyk die leier) van die SAKP en daar was voor die kongres groot bewerings dat hy uit die kussings gelig kan word of dat hy gaan moet kies tussen sy leiersposisie in die SAKP en sy posisie in ŉ ANC-kabinet. Veral die Wes-Kaapse SAKP het die afgelope tyd te velde getrek teen Nzimande.
Hoewel die SAKP-kongres nog tot Vrydag duur en die omstandighede op ŉ kongres maklik en vinnig kan verander, lyk dit glad nie in hierdie stadium asof daar veel oemf is in die pogings teen Nzimande, of die pogings om die SAKP buite die regerende alliansie aan verkiesings te laat deelneem nie.
Nzimande het trouens op die kongres aangevoer dat die SAKP wel afsonderlik aan verkiesings kan deelneem, maar dan altyd met die doelwit om die ANC te steun en met die ANC in koalisie te wees.
Dit sou strook met die SAKP se gedrag die enigste keer sedert 1994 toe die party wel onder sy eie vaandel aan ŉ verkiesing deelgeneem het. Dit was in 2017 in die Metsimaholo-stadsraad in Sasolburg, waar die SAKP homself as opposisie-opsie teen die ANC opgestel het. Die party het tóé die posisie van magsmakelaar (king maker) in die verdeelde stadsraad verwerf en onmiddellik saam met die ANC in die politieke bed gespring.
Met twee en ŉ half dae van die SAKP-kongres oor lyk dit dus asof die status quo gehandhaaf kan word en diegene wat verandering nastreef op hul baadjie gaan kry, tensy die situasie drasties en skielik verander.
ANC Blade Nzimande sakp
Julle is nog altyd vennote!
Geeneen van die ANC se vennote sal ooit wegbreek nie, nie solank hulle voordeel kan trek nie, ongeag die verskille.
Hoe kan die SAKP as ‘n party bestaan en geldelik daarby baat as dit die heeltyd deel van die ANC is. En dis groot geld vir bloot ‘n rooi naam. Dit behoort gestop te word. Hulle werk soos ‘n magtige unie wat deur belastingbetalers onderhou word.
Die SAKP was staatskapers lank voor die Guptas op die toneel verskyn het.
Nzimande ontvang prominensie (soustrein) sonder ‘n kieser mandaat.
Dit verwring die demokratiese beginsel dat leiers VERKIES moet word deur die kiesers.
Die SAKP sit belangrike stoele vol ten koste van die regmatig verkose ANC leiers.
M.a.w. die SAKP parasiteer in der waarheid op die ANC!
Ja nee , die vleispotte van Egipte skep nog al te lekker!